Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: 1. A csõdeljárásról, a felszámolásról és a végelszámolásról szóló 1991. évi XLIX. törvénynek (Cstv.) az 1996. évi
Paragraph Index: 2219

2. A Ptk. 328. § (1)—(3) bekezdések szerint a jogosult követelését szerzõdéssel másra átruházhatja (engedményezés). Nem lehet engedményezni a jogosult személyéhez kötött, valamint azokat a követeléseket, amelyek engedményezését jogszabály kizárja. Az engedményezésrõl a kötelezettet értesíteni kell; a kötelezett az értesítésig jogosult az engedményezõnek teljesíteni. A 329. § (1) és (3) bekezdések értelmében az engedményezéssel az engedményes a régi jogosult helyébe lép, s a kötelezett az engedményessel szemben érvényesítheti azokat a kifogásokat és beszámíthatja azokat az ellenköveteléseket is, amelyek az engedményezõvel szemben az értesítéskor már fennállt jogalapon keletkeztek.

Source: https://magyarkozlony.hu/hivatalos-lapok/f242e0a9414d5fe52c65c0a9ec188e27141db05a/dokumentumok/6d18f2a345225c5226cecf1daab5a4a4f480554b/letoltes